אנטל סלאי

אנטל סלאי (בהונגרית: Szalay Antal; 12 במרץ 1912 – 21 באפריל 1960) היה כדורגלן ומאמן הונגרי, ששיחק בעמדת המגן ימני.

ביוגרפיה
אנטל סלאי נולד ב-12 במרץ 1912 באימפריה האוסטרו-הונגרית. במשך כל הקריירה שיחק באויפשט ועשה את הופעותיו הראשונות בליגה ההונגרית בעונת 1930/31. אף על פי ששיחק באותה עונה רק בארבעה משחקים הוא היה שותף לזכייתה באליפות. סלאי תפס את מקומו הקבוע במדי הקבוצה לאחר שהרשים יותר מפרנץ בורסאני בתפקיד המגן ימני, וב-1933 הוא זכה באליפות שנייה שלו.

נקודות החוזק של סלאי היו יכולת המיקום, כישורים טכניים ומשחק המעבר שלו עם ג'רג' סוץ'. אויפשט שכללה את לאסלו שטרנברג וסטפן אויר זכתה באליפות נוספת ב-1935, שנה בה סלאי גם נבחר לשחקן השנה בהונגריה. הצלחתה של הקבוצה הגיעה לשיאה ב-1939 בה הם זכו באליפות ובגביע מיטרופה עם ניצחון בגמר על יריבתה פרנצווארוש. סלאי עזב את מועדון ביתו ב-1940.

סלאי שיחק בנבחרת הונגריה לראשונה ב-1933 בניצחון 0–3 על שווייץ. מאז שיחק בדרך כלל בעמדת המגן ימני והיה שותף בניצחון על האנגלים 1–2 ב-1934. באותה שנה היה בסגל הנבחרת למונדיאל 1934 ושיחק בהפסד לאוסטריה ברבע הגמר, במשחק בו היה כמגן השמאלי לאחר שנאלץ לתת את עמדתו לאיסטוון פאלוטאס. מונדיאל אחר כך ב-1938 הגיעה עם נבחרתו עד לגמר בו היא הפסידה לאיטליה. משחקו האחרון של סלאי היה באוגוסט 1939 מול פולין והיה ל-24 בסך הכל במדיה.

תארים
אויפשט
אליפות הונגריה (4): 1931, 1933, 1935, 1939
גביע מיטרופה: 1939
נבחרת הונגריה
סגנית גביע העולם: 1938
אישיים
שחקן השנה בהונגריה: 1935

קישורים חיצוניים 

כדורגלני נבחרת הונגריה
כדורגלני מונדיאל 1934
כדורגלני מונדיאל 1938
כדורגלני אויפשט
הונגרים שנולדו ב-1912
הונגרים שנפטרו ב-1960